
„Mare lucru este să se găsească bărbat credincios", zice apostolul (1 Corinteni, 
IV, 2), Mare lucru este bărbatul credincios; e mai bogat decât toți bogaţii. 
Bărbatul credincios stăpâneşte toată bogăţia pământului, prin aceea că el pe toată 
o dispreţuieşte şi o calcă în picioare. Cei care în aparenţă sunt bogaţi şi stăpânesc 
multe lucruri, în realitate sunt săraci cu sufletul. Şi pe bună dreptate, căci cu cât 
adună mai multe avuţii, cu atât mai mult sunt măcinaţi de pofta acelora pe care 
nu le au. 


Bărbatul credincios însă, lucru cu totul extraordinar, este bogat chiar dacă este 
sărac. EI ştie că trebuie să aibă numai îmbrăcăminte şi hrană. lar cel care se 
mulţumeşte cu acestea, a călcat în picioare bogăţia. 


Dar nu numai printre noi, care purtăm numele lui Hristos, este mare 
vrednicia credinţei, ci chiar printre cei care nu Sunt creştini; şi în general 
toate care se săvâşesc în lume, se săvârşesc prin credinţă. 


Y Prin credinţă căsătoria uneşte la un loc pe doi străini; 

Y prin credinţă se cultivă pământul, căci cel care nu crede că va culege 
rodul nu rabdă ostenelile; 

Y prin credință oamenii călătoresc pe mare, încredinţându-şi unei bucăţi 
mici de lemn şi viața şi averea. 


Prin credinţă deci se fac cele mai multe lucruri ale oamenilor. „Fără credinţă, 
spune Scriptura, este cu neputinţă să placi lui Dumnezeu “ (Evrei, XI, 6). 


Când oare îşi va propune omul să creadă în Dumnezeu, dacă nu ar crede că 
Dumnezeu răsplăteşte credinţa sa? Oare va trăi în curăţenie fata sau va fi 
înfrânat tânărul, dacă nu va crede că îi este neveştejită cununa castităţii? 


Credinţa este ochiul care luminează întreaga conştiinţă şi creatorul priceperii. 
Profetul spune: „Dacă nu veţi crede, nici nu veţi pricepe“ (Isaia, VII,9). 


Credinţa închide gura leilor, lucru întâmplat cu Daniil. Căci Scriptura spune 
despre el că a fost scos din groapă şi nu s-a găsit în el nici o vătămare (Daniil, 
VI, 23), pentru că a crezut în Dumnezeu. 


Este ceva mai cumplit decât diavolul? Dar şi faţă de acesta nu avem altă armă 
decât credinţa, pavăză netrupească contra vrăjmaşului nevăzut. În adevăr, 
diavolul trimite săgeți felurite şi săgetează în întuneric pe cei care nu prive- 
ghează. Şi pentru că vrăjmaşul nu se vede, avem credinţa că o îmbrăcăminte 
tare, după cum zice apostolul: „în toate luând pavăza credinţei, cu care veţi putea 
stinge toate săgețile cele aprinse ale celui viclean” (Romani, IV, 11; Galateni, 
III, 7). Adeseori diavolul trimite săgeata aprinsă a poftei ruşinoase; credinţa însă 
supune judecata, răceşte mintea şi stinge săgeata. 


Despre credinţă se poate vorbi foarte mult; să ne mulţumim însă, deocamdată, cu 
un singur exemplu din Vechiul Testament şi anume cu Avraam, pentru că, prin 
credinţă, am ajuns şi aceluia fii. El s-a îndreptat nu numai prin fapte, ci şi prin 
credință, multe fapte vrednice a săvârşit, dar nu a fost numit prieten al lui 
Dumnezeu, decât atunci când a crezut; şi orice faptă a lui a săvârşit-o potrivit 
credinţei. 


Prin credință a părăsit pe părinți, prin credinţă şi-a lăsat patria, ţara şi casa. 
Aşadar după cum acela a fost îndreptăţit, îndreptăţeşte-te şi tu! Trupul lui îi era 
neputincios să mai facă copii, pentru că era bătrân şi bătrână îi era şi Sarra soția 
sa, încât nu mai aveau nici o nădejde de copii. Dumnezeu însă îi făgăduieşte 
bătrânului că va naşte copii. Avraam n-a slăbit în credinţă, cu toate că ştia că 
trupul său este mort pentru facerea de copii. Nu s-a uitat la slăbiciunea trupului 
său, ci la puterea Celui care a făgăduit. Şi socotind credincios pe Cel care a 
făgăduit, a dobândit, din trupuri moarte, fiu în chip minunat. 


Mai mult după ce l-a dobândit, Dumnezeu i-a poruncit să aducă jertfă pe fiul său 
Și cu toate că auzise de la Dumnezeu că prin Isaac va fi ridicată sămânţa lui, 
totuşi a adus jertfă pe fiul său, crezând că Dumnezeu este puternic să scoale şi 
din morţi. A legat Avraam pe fiul său, l-a pus deasupra lemnelor şi prin voinţă l- 


a adus jertfă; dar Dumnezeu, prin bunătatea Lui, i-a dat un miel în locul fiului, 
aşa că Avraam a primit înapoi viu pe copilul lui. 


Dacă vom păzi o astfel de credinţă nu vom fi osândiţi şi vom fi împodobiţi cu tot 
felul de virtuţi. 


Atât de mare putere are credinţa încât şi pe oameni îi uşurează ca să meargă 
pe mare. 


Petru a fost om la fel ca noi, alcătuit din sânge şi carne şi hrănindu-se din 
aceleaşi mâncări şi noi. Când lisus însă i-a zis: „Vino!", Petru pentru că a crezut 
a mers pe ape, fiindu-i în timp ce mergea pe ape, credinţa mai sigură decât orice 
temelie. Cât timp a crezut, credinţa îi era temelie solidă deasupra apelor; dar 
când s-a îndoit a început să se scufunde. Şi cu cât credinţa 1 se slăbea cu atâta şi 
trupul i se scufunda. Mântuitorurul văzându-i slăbirea credinţei, i-a zis: Puțin, 
credinciosule, pentru ce te-ai îndoit ?* (Matei, XIV, 31). Şi după ce a fost întărit 
de Mântuitorul, care-i ţinea dreapta, şi după ce din nou a crezut, fiind dus de 
mână de Stăpânul, a început să umble iarăşi pe ape. 


Atât de mare putere are credinţa încât mântuie nu numai pe cel ce crede, ci 
chiar şi pe alţii prin credinţa altora. 


Slăbănogul din Capernaum nu era credincios, dar au crezut acei care l-au purtat 
şi l-au coborât prin acoperişul casei. Slabănogul suferea şi cu trupul şi cu 
sufletul. Şi să nu socoteşti că eu acuz pe slăbănog în zadar, însuşi Evanghelia o 
spune: Când lisus a văzut credinţa lor, zice slăbănogului: Scoală“! Mântuitorul 
n-a spus: credinţa lui, ci „credinţa lor”. Cei care îl purtau credeau şi slăbănogul, 
prin credinţa lor, a căpătat vindecarea. 


Vrei să mai auzi încă un exemplu că prin credinţa altora alţii se mântuiesc ? 
A murit Lazăr, A trecut o zi, au trecut două şi trei zile; putreziciunea se întindea 
asupra trupului lui. Putea oare un mort de patru zile să creadă şi să se roage 
pentru el pe Izbăvitorul? Ceea ce lipsea însă mortului aceea a împlinit-o surorile. 
A venit Domnul la ele şi i-au căzut la picioare. Şi când Domnul le-a întrebat: 
„Unde l-aţi pus?*, i-au răspuns: „Doamne, acum miroase, căci este mort de patru 
zile". Domnul însă le răspunde:,,Dacă veţi crede veţi vedea, slava lui Dum- 
nezeu.” Cu alte cuvinte le spune: împliniţi voi lipsa credinţei aceluia. Şi atât de 
multă putere a avut credinţa surorilor, încât l-a rechemat pe cel mort de la 
porţile iadului. 


Dacă atunci când alţii au crezut în locul altora, a putut credinţa să scoale din 
morţi, oare dacă tu vei crede sincer pentru tine însuţi nu mai mult te vei folosi 
? Chiar dacă vei fi necredincios sau puţin credincios, dar dacă te pocăieşti, 


Domnul este iubitor de oameni ca să fie împreună cu tine, numai dacă spui şi tu 
din inimă: „Cred Doamne, ajută necredinţei mele. (Marcu XI, 23) 

Și chiar dacă eşti credincios, dar încă nu ai desăvârşirea credinţei, îţi este de 
nevoie şi ţie să spui cu apostolii: „Doamne, adaugă-ne nouă credinţa” (Luca 
XVII, 5), Puţinul îl ai prin tine însuţi, multul însă îl capeţi prin EI. 


Numele credinţei este unul după numire, dar se împarte în două. 
—> Primul fel de credinţă este cel dogmatic, care priveşte dogmele credinţei. 


Acest fel de credinţă este o aprobare a sufletului pentru un oarecare lucru ce 
foloseşte sufletului, după cum zice Mântuitorul: „Cel care crede cuvintele mele 
şi crede celui ce m-a trimis pe mine, are viaţă veşnică şi la judecată nu va veni“ 
(loan, V, 24). Şi: „Cel care crede în Fiul nu se judecă, ci a trecut din moarte la 
viaţă“ (loan, III, 18 ; V, 24). Ce mare este iubirea de oameni a lui Dumnezeu. 
Ceea ce drepţii Vechiului Testament au dobândit după mulţi ani, aceea ţi-o 
dăruieşte acum lisus într-o clipă! Dacă vei crede că Domnul este lisus Hristos, 
te vei mântui şi cel care a băgat pe tâlhar în Rai te va băga şi pe tine. 


— Al doilea fel de credinţă este acela dăruit de Hristos în locul harului. 


„Unuia i se dă, prin Duhul, cuvântul înţelepciunii, altuia cuvântul cunoştinţei 
după acelaşi Duh, altuia credinţa în acelaşi Duh, iar altuia darurile vindecărilor“ 
(| Corinteni, XXIII, 43). 


Această credință, dăruită în locul harului, nu este numai dogmatică, ci şi 
lucrătoare, căci săvârşeşte cele ce sunt mai presus de om. 


Cel care va avea credinţa aceasta, va zice muntelui acestuia: mută-te de acolo şi 
se va muta (Matei, XVII, 20). Căci când va zice cineva ceva cu această credință 
şi va crede că se întâmplă şi nu se va îndoi în inima lui, atunci va lua harul. 
Despre această credinţă s-a spus următoarele: „Dacă veţi avea credinţă cât un 
grăunte de muştar“ (Matei, XVII, 20). Ca şi grăuntele de muştar, mic la mărime, 
dar înfocat la lucrare, tot astfel şi credinţa într-o clipită săvârşeşte cele mai mari 
vrednicii. 


Să ai aşadar în Domnul credinţa care răsare din sufletul tău, ca să primeşti şi 
de la Acela credinţa care lucrează pe cele mai presus de om. 


Dobândiţi şi păstraţi numai această credință pe care aţi învăţat-o, care vi s-a 
tăgăduit, care v-a fost predată de Biserică şi care este întărită de toată Scriptura. 
Pe această credinţă să o aveţi merinde în toată vremea vieţii voastre şi alta decât 
această credinţă a Bisericii să nu primiţi. „Chiar dacă noi, spune apostolul, sau 


înger din cer de vă va vesti altceva decât ceea ce aţi primit acum, anatema să 
fie.“ (Galateni, 1,8 - 9). 


Țineţi această credinţă cu evlavie ca nu cumva duşmanul să prade pe cei slăbiţi, 
ca nu cumva vreun eretic să schimbe ceva din cele predate vouă. Şi Dumnezeu 
cere de la voi să păziţi această credinţă neîntinată până la venirea Domnului 
nostru lisus Hristos. Amin. 


